Burkhan Khaldun
Burkhan Khaldun adolah ciek dari banyak pagunuangan Khentii nan ado di Provinsi Khentii, timur laut Mongolia[1]. Gunuang iko bagian dari 12.000 kilometer persegi Khan Khentii Strictly Protected Area (Khan Khentii daerah lindungan khusus) nan didirian pado tahun 1992.[2] [3]
Geografi[suntiang | suntiang sumber]
Burkhan Khaldun bararti "Gunuang Dewa" disabuik juo Khentii Khan (Rajo Pagunuangan Khentii). Iko adolah pagunuangan paliang tinggi di wilayah iko, tingginyo 2.362 meter (7.749 kaki). Di pagunuangan iko adolah sumber dari babarapo sungai nan ado, sungai Onon jo Kherlen mangalia ka Amur nan bamuaro ka Samudra Pasifik. Salain itu ado sungai Tuul, Kharaa, jo Yeruu nan mangalia ka utara nan bamuaro ka Samudra Arktik.[1]
Burkhan Khaldun ko dikukuahan manjadi Situs Warisan Dunia UNESCO pado sesi 3 Komite Warisan Dunia pado taanggal 4 Juli 2015 jo judul Gunuang Burkhan Khaldun nan Hebat jo daerah sakral sakiarnyo. Area nyo adolah 443.739 hektar jo sabuah zona tambahan saluas 271.651 hektar. Iko dikukuahan dek tradisi budayanyo nan unik tantang gunuang jo pamujaan alam babarapo tahun tarakhia sarato sijarah jo sastranyo nan dikana dek kasadoalah urang.
Binatang[suntiang | suntiang sumber]
Di pagunuangan Burkhan Khaldun di Kabupaten Khentii ko, binatang-binatang nan dilaporkan ado 50 jinih spesies dari 27 genus dari 6 ordo nan tamasuak ka 5 jinih spesies mamalia, ado 4 spesies Hymenoptera, 4 spesies lagomorpha, 19 spesies mancik, 13 spesies pamangso, 5 spesies ungulate, 1 spesies reptil, dan 253 spesies buruang.
Tumbuahan[suntiang | suntiang sumber]
Tumbuahan nan iduik di pagunuangan ko tadiri dari jinih taiga. Taiga ko adolah hutan nan diisi dek ciek spesies, contohnyo pinus, cemara, konifer, dan lain-lainnya.[4] Spesies tanaman nan dicatat di buku merah Mongolia adolah 15 spesies nan sangek sorik disobokan, jo ado 28 jinih spesies nan digolongan ka spesies sorik disobokan, jo ado babarapo jinih spesies nan tarancam punah.[5]
Rujuakan[suntiang | suntiang sumber]
Daftar Pustaka[suntiang | suntiang sumber]
- Mongolia-Guide.com, by. "Burkhan Khaldun". mongolia-guide.com. Diakses tanggal 2020-01-13.
- discovermongolia. "Stories of Burkhan Khaldun". Discover Mongolia Travel (dalam bahasa Inggris). Diakses tanggal 2020-01-13.
- Centre, UNESCO World Heritage. "Great Burkhan Khaldun Mountain and its surrounding sacred landscape". UNESCO World Heritage Centre (dalam bahasa Inggris). Diakses tanggal 2020-01-15.
- UNESCO organization (19 November 2015). "Great Burkhan Khaldun Mountain and its surrounding sacred landscape:Nomination(Amended text)". UNESCO organization.
- "Great Burkhan Khaldun Mountain and its surrounding sacred landscape: Nomination (Amended text)" (pdf). UNESCO organization. 19 November 2015.
sun_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn ind_Latn eng_Latn eng_Latn eng_Latn